Megrez

Megrez alebo Delta Ursae Majoris (δ UMa / δ Ursae Majoris) je hviezda v súhvezdí Veľká medvedica. 

Jej zdanlivá hviezdna veľkosť je +3,32 a vzdialenosť od Slnka 81 svetelných rokov. Je spektrálneho typu A3 a má dvoch sprievodcov, Delta Ursae Majoris B 11. hviezdnej veľkosti, a Delta Ursae Majoris C 10. hviezdnej veľkosti. 

V obrazci Veľkého voza, ktorý je súčasťou Veľkej medvedice, sa nachádza na rozhraní "oja" a vlastného "voza". Zo základných siedmich hviezd tvoriacich Veľký voz je najmenej jasná.

Megrez je súčasťou pohybovej hviezdokopy Collinder 285.

 Zdroje 

 Megrez v katalógu STARS 

Kategória:Bayerove objekty
Kategória:Súhvezdie Veľká medvedica
Kategória:Trojhviezdy
Kategória:Biele hviezdy hlavnej postupnosti
Kategória:Pohybová hviezdokopa Veľká medvedica